CELEX: 62021TN0769
Language: da
Date: 2021-12-10 00:00:00
Title: Sag T-769/21: Sag anlagt den 10. december 2021 — Euranimi mod Kommissionen

31.1.2022   
            
            
               DA
            
            
               Den Europæiske Unions Tidende
            
            
               C 51/39
            
         
      Sag anlagt den 10. december 2021 — Euranimi mod Kommissionen
      (Sag T-769/21)
      (2022/C 51/52)
      Processprog: engelsk
      
         Parter
      
      
         Sagsøger: European Association of Non-Integrated Metal Importers & distributors (Euranimi) (Bruxelles, Belgien) (ved advokaterne M. Campa, D. Rovetta, P. Gjørtler og V. Villante)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2021/1483 af 15. september 2021 om indførelse af en endelig antidumpingtold på importen af koldvalsede flade produkter af rustfrit stål med oprindelse i Folkerepublikken Kina og Taiwan efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 annulleres.
               
            
                  —
               
               
                  Europa-Kommissionen tilpligtes at betale sagsøgerens sagsomkostninger og at bære sine egne omkostninger.
               
            
         Søgsmålsgrunde og væsentligste argumenter
      
      Til støtte for søgsmålet med påstand om annullation af Kommissionens gennemførelsesforordning (EU) 2021/1483 af 15. september 2021 (1) har sagsøgeren anført tre anbringender.
      
                  1.
               
               
                  Første anbringende om en tilsidesættelse af artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 (2) — Kommissionens tjenestegrene har anlagt et åbenbart urigtigt skøn.
               
            
                  2.
               
               
                  Andet anbringende om en tilsidesættelse af artikel 3, stk. 2, i Europa-Parlamentets og Rådets forordning (EU) 2016/1036 af 8. juni 2016 med hensyn til vurderingen af skade og årsagssammenhæng for både kinesiske og taiwanske varer — åbenbart urigtigt skøn.
               
            
                  3.
               
               
                  Tredje anbringende om en tilsidesættelse af artikel 2, stk. 6, litra a), i Europa-Parlamentets og Rådets forordning (EU) 2016/1036 af 8. juni 2016 vedrørende den retlige status for den rapport, på grundlag af hvilken Europa-Kommissionen påviser, at der foreligger væsentlige fordrejninger af markedet i et bestemt land eller i en bestemt erhvervsgren i dette land og vedrørende anvendelsen af sådanne rapporter for fastlæggelsen af dumping.
               
            
         (1)  Kommissionens gennemførelsesforordning (EU) 2021/1483 af 15.9.2021 om indførelse af en endelig antidumpingtold på importen af koldvalsede flade produkter af rustfrit stål med oprindelse i Folkerepublikken Kina og Taiwan efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT 2021, L 327, s. 1).
      
         (2)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).